Diari Oficial de la Generalitat Valenciana


Sumari del DOGV 7822, del 06-07-2016 (2016/4704)

Notificació de la sentència dictada en el procediment de divorci contenciós número 1567/2015.
---------------------------------------------------------------------------------------------

### Dades del document

Número de DOGV
:   7822

Data del DOGV
:   06-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4704


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 1567/2015. [2016/4704]  
Procediment: família. Divorci contenciós 001567/2015-A.  
Demandant: Olga Sofía León Meza.  
Procuradora: Begoña Cabrera Sebastián.  
Demandat: Rafael Ricardo Rodríguez Gamarra.  
Procurador/a: -  
José Esteban Briz Recio, lletrat de l'Administració de Justícia del Jutjat de Primera Instància número 24 de València, mitjançant aquest edicte faig saber que en les actuacions de família, divorci contenciós 001567/2015, a instàncies d'Olga Sofía León Meza, representada per la procuradora Begoña Cabrera Sebastián, contra Rafael Ricardo Rodríguez Gamarra, en situació de rebel·lia, en què, en data 13 d'abril de 2016, s'ha dictat la sentència que té la part dispositiva que és com segueix:  
  
«Estime la demanda formulada per la representació processal d'Olga Sofía León Meza contra Rafael Ricardo Rodríguez Gamarra, declare dissolt per causa de divorci el matrimoni format pels esmentats cònjuges, amb tots els efectes legals, i dispose les mesures següents:  
  
- Atribuisc la guarda i custòdia de les filles (Sofía és major d'edat) a favor de la mare, Olga Sofía León Meza, sent-ne la pàtria potestat compartida per ambdós progenitors.  
- Pel que fa al règim de visites de la filla menor d'edat, amb el seu pare i avis paterns, establisc el següent:  
a) El règim de visites serà els caps de setmana alterns, de divendres, a l'eixida del col·legi, fins al diumenge a les 19.00 hores. El punt de replega i, si escau, d'entrega serà el domicili on resideix la mare.  
  
b) Durant el període de vacances de Nadal, Setmana Santa i estiu de la menor, i la festa de falles, romandrà amb el pare i/o avis paterns la meitat d'aquestes vacances, i caldrà notificar a la mare el domicili on residirà. El pare i/o avis paterns hauran de comunicar a la mare qualsevol anomalia que li poguera succeir a la menor i permetre a aquesta la comunicació amb la seua mare, quan aquesta o aquella així ho sol·licitaren.  
Aquestes vacances tindran l'inici, si hi ha discrepància entre els progenitors, els anys parells el pare (avis paterns) i els anys senars la mare. Aquest període es dividirà en dues parts, el primer, des del 22 de desembre a les 12.00 hores fins a les 12.00 hores del dia 31 de desembre; el segon, des de les 12.00 hores del 31 de desembre fins a les 18.00 hores del dia 6 de gener següent.  
  
La meitat de les vacances de Setmana Santa, en què es prendrà com a referència per a l'inici d'aquestes la finalització de les classes escolars i es prendrà com a final de les vacances l'inici del període escolar. L'elecció correspondrà els anys senars al pare i els anys parells a la mare.  
Establisc un mes d'estiu complet amb el pare i/o avis paterns i l'elecció entre juliol i agost; si no hi ha acord, eligirá el pare i/o iavis paterns els anys senars i la mare els anys parells. Els dies compresos al juny i setembre que els menors tenen vacances, correspondrà a cada progenitor tindre la menor en companyia seua de conformitat amb el règim de visites general.  
Per a les festes de falles, la menor romandrà cada any amb un progenitor, els anys parells correspondrà al pare i els anys senars a la mare.  
  
c) En els supòsits de malaltia que patisca la menor, la part sota l'atenció de la qual estiguera, li ho comunicarà a l'altra al més ràpidament possible. En aquest supòsit podrà visitar-la sense cap classe d'impediment ni de limitació. Aquesta clàusula regirà també per a ambdós progenitors, al llarg de tot l'any, en el supòsit de malaltia de la filla.  
d) Tot allò que estiga relacionat amb l'educació, docència, formació i assistència mèdica de la menor, ho decidiran sempre ambdós progenitors de comú acord, tenint sempre en compte l'interés de la menor.  
  
- Pensió alimentària: a favor de les filles (perquè la major de 18 anys resideix amb tots dos i depén econòmicament dels progenitors) es fixa en 200 euros mensuals per a cada una de les filles. Anirà a càrrec del pare, que la ingressarà en el compte que designe la demandant a l'entitat bancària La Caixa, número de compte 2100 2316 54 1759047404, en els cinc primers dies de cada mes, i s'actualitzarà de conformitat amb l'índex de preus al consum que publique l'Institut Nacional d'Estadística o organisme que el substituïsca.  
- Atribuïsc a la mare l'ús i gaudi del domicili familiar, la qual viurà en companyia de les seues filles, així com la utilització del parament familiar.  
- Ambdós cònjuges hauran d'abonar el 50 % del lloguer que grava l'habitatge familiar.  
- L'espòs abonarà el 50 % de les despeses extraordinàries de les seues filles, que seran les que corresponen a les despeses extraescolars, sanitàries no cobertes per la Seguretat Social, ortodòncia, òptica, llibres i matrícula de les menors als col·legis on estudien.  
- El senyor Rodríguez abonarà a la senyora León, en concepte de pensió compensatòria, la quantitat de 100 euros mensuals durant tres anys.  
Cada part pagarà les costes processals causades a la seua instància i les comunes a mitges.  
Mode d'impugnació: mitjançant un recurs d'apel·lació davant d'aquest jutjat, no obstant això, es durà a efecte el que s'ha ordenat. El recurs s'haurà d'interposar per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 LEC). S'haurà d'efectuar la consignació de 50 euros en la compte del jutjat 4584-0000-02 € número del procediment amb quatre dígits - dos últims números de l'any, a l'oficina Banesto, segons disposa la Llei Orgànica 1/2009, de 3 de novembre, i s'acreditarà aquesta consignació, a excepció del cas d'aquells litigants que tinguen el benefici de justícia gratuïta. Si no s'efectua el dipòsit, serà esmenable el defecte en el termini de dos dies, i no s'admetrà a tràmit si no s'esmena.  
Aquesta és la sentència que pronuncie, mane i firme.»  
  
I perquè valga de notificació de forma deguda a Rafael Ricardo Rodríguez Gamarra, en rebel·lia, expedisc i firme aquest edicte.  
  
València, 20 de juny de 2016.- El lletrat de l'Administració de Justícia: José Esteban Briz Recio.